《野步》
清代·陶育

昨宵梦里旧江东，信步行来迥不同。饱寇所留都是馂，薙山满不尽成童。

断桥隐约寒烟外，破屋攲斜夕照中。一路芦花风瑟瑟，穷通想到古英雄。

作者简介：字介眉，以县试冠军补诸生。幼孤贫，刻苦力学，无锡余莲村广文治见其文惊异之，驰书询其师，张孝廉玉墀，愿妻以子。孝廉答书谓：此生胸有千秋，家徒四壁，为代纳聘礼赘于余。粤匪之乱，奉母避难江北，流离感愤之情，一发之于诗。母殁，哀毁成咯血症，旋卒。